3 Re tshwanetse go tswelela re dirisa ditaelo tse di botlhale tsa ga Jehofa mo botshelong jwa rona, gore re nne re na le kamano e e botlhokwatlhokwa le Rraarona yo o kwa legodimong. Ruri go molemo go nna le boikutlo jo bo tshwanang le jwa ga mopesalema, yo o neng a re: “Ke tsere dikgakololo tsa gago e le thuo ka bosakhutleng, gonne ke boitumelo jwa pelo ya me”! (Pes. 119:111) A le rona re itumelela ditaelo tsa ga Jehofa kgotsa ka dinako dingwe re di tsaya e le mokgweleo? Le fa ka dinako dingwe re ka kgopisiwa ke kgakololo nngwe e re e newang, ga re a tshwanela go itlhoboga. Re ka lwela go ikanya botlhale jo bogolo jwa Modimo ka botlalo! A re sekasekeng ditsela di le tharo tsa kafa re ka dirang seno ka gone. Jesu le ene o umakiwa mo dipegong tsa bakwadi ba e seng ba Baebele ba lekgolo la ntlha le la bobedi la dingwaga. * Tsela e a ileng a bolawa ka yone e e tlhalosiwang mo Diefangeleng, e dumalana le tsela e batho ba neng ba bolawa ka yone kwa Roma ka motlha oo. Mo godimo ga moo, ditiragalo tseno di tlhalosiwa ka botlalo e bile go sa fitlhwe sepe—tota e bile di tlhalosa le diphoso tse bangwe ba barutwa ba ga Jesu ba ileng ba di dira. (Mathaio 26:56; Luke 22:24-26; Johane 18:10, 11) Dintlha tseno tsotlhe di bontsha sentle gore bakwadi ba Diefangele ba ne ba ikanyega e bile ba nepile ka se ba neng ba se kwala ka Jesu.